ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
52-ാമത് ഐ.എഫ്.എഫ്.ഐ 2021 നവംബർ 20 മുതൽ 28 വരെ ഗോവയിൽ നടക്കും
ശ്രീ പ്രകാശ് ജാവദേക്കർ ചലച്ചിത്ര മേളയുടെ പോസ്റ്റർ പുറത്തിറക്കി
അന്താരാഷ്ട്ര ചലച്ചിത്രമേളയുടെ  52-ാം പതിപ്പിന്റെ ചട്ടങ്ങളും പോസ്റ്ററും വാർത്താവിതരണ പ്രക്ഷേപണ മന്ത്രി ശ്രീ പ്രകാശ് ജാവദേക്കർ ഇന്ന് പുറത്തിറക്കി. മേള 2021 നവംബർ 20 മുതൽ 28 വരെ ഗോവയിൽ നടക്കും.
ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യ  ഏഷ്യയിലെ ഏറ്റവും പഴക്കമേറിയതും ഇന്ത്യയിലെ ഏറ്റവും വലിയ അന്താരാഷ്ട്ര ചലച്ചിത്രമേളയുമായി കണക്കാക്കപ്പെടുന്നു. 2021 ജനുവരിയിൽ 51-ാം പതിപ്പിന്റെ വിജയം കണക്കിലെടുത്ത് ഐ.എഫ്.എഫ്.ഐയുടെ 52-ാമത് പതിപ്പ് ഒരു ഹൈബ്രിഡ് ഫോർമാറ്റിലാണ് നടക്കുക. ഫെസ്റ്റിവൽ സംഘടിപ്പിക്കുന്നത് കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന്റെ ഡയറക്ടറേറ്റ് ഓഫ് ഫിലിം ഫെസ്റ്റിവൽസ്  ആണ്. ഗോവ സംസ്ഥാന ഗവൺമെന്റിന്റെയും , ഇന്ത്യൻ ചലച്ചിത്ര വ്യവസായത്തിന്റെയും സഹകരണത്തോടെയാണ് മേള സംഘടിപ്പിക്കുന്നത്. .
ഇന്റർനാഷണൽ ഫെഡറേഷൻ ഓഫ് ഫിലിം പ്രൊഡ്യൂസേഴ്സ് അസോസിയേഷൻസ്  ഐ.എഫ്.എഫ്.ഐയെ അംഗീകരിച്ചിട്ടുണ്ട് . എല്ലാ വർഷവും ഫെസ്റ്റിവൽ മികച്ച ചില ചലച്ചിത്ര സൃഷ്ടികൾ ആഘോഷിക്കുകയും ഇന്ത്യയിൽ നിന്നും ലോകമെമ്പാടുമുള്ള മികച്ച ചിത്രങ്ങളുടെ നിര പ്രദർശിപ്പിക്കുകയും ചെയ്യുന്നു.
അന്താരാഷ്ട്ര ചലച്ചിത്രമേളയുടെ 52-ാം പതിപ്പിലെ മത്സര വിഭാഗത്തിൽ പങ്കെടുക്കാനുള്ള എൻട്രികൾ 2021 ഓഗസ്റ്റ് 31 വരെ സമർപ്പിക്കാം .
ഇന്ത്യൻ സിനിമയുടെ ആചാര്യന് ശ്രീ സത്യജിത് റേയുടെ ജന്മശതാബ്ദിയോടനുബന്ധിച്ച്, ഇത്തവണ ഡയറക്ടറേറ്റ് ഓഫ് ഫിലിംസ് ഫെസ്റ്റിവൽസ്, വാർത്താവിതരണ പ്രക്ഷേപണ മന്ത്രാലയം, ഐ.എഫ്.എഫ്.ഐയിലെ പ്രത്യേക റിട്രോസ്പെക്റ്റീവ് വഴി ആദരാഞ്ജലി അർപ്പിക്കും. കൂടാതെ, സ്വതസിദ്ധമായ ശൈലിയില് സിനിമയെടുക്കുന്ന സംവിധായകന്റെ പാരമ്പര്യത്തെ അംഗീകരിച്ച്, “സിനിമയിലെ മികവിനുള്ള സത്യജിത് റേ ലൈഫ് ടൈം അച്ചീവ്മെൻറ് അവാർഡ്” ഈ വർഷം മുതൽ എല്ലാ വർഷവും ഐഎഫ്എഫ്ഐയിൽ നൽകും.
കൃഷി മന്ത്രാലയം
മുള മേഖലയുടെ വികസനം, പ്രദർശനം എന്നിവ സംബന്ധിച്ച് എൻബിഎം ന്യൂഡൽഹിയിൽ ദേശീയ ശില്പശാല നടത്തി
കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ടിലെ ദക്ഷിണ മേഖല ബാംബൂ ടെക്നിക്കൽ സപ്പോർട്ട് ഗ്രൂപ്പ് മുളയെ കുറിച്ചുള്ള സമഗ്ര വിവരങ്ങൾ അടങ്ങിയ വെബ്സൈറ്റ് പുറത്തിറക്കി
ന്യൂഡൽഹി : മാർച്ച് 11, 2023
നാഷണൽ ബാംബൂ മിഷൻ  2023 മാർച്ച് 10 ന് ന്യൂഡൽഹിയിൽ "മുള മേഖലയുടെ വികസനത്തിനായുള്ള' ദേശീയ ശില്പശാല നടത്തി. കാർഷിക മന്ത്രാലയത്തിലെ അഡീഷണൽ സെക്രട്ടറി ഡോ. അഭിലാഷ് ലിഖി ശില്പശാല ഉദ്ഘാടനം ചെയ്തു .മൂല്യ ശൃംഖലയെ ശക്തിപ്പെടുത്തുന്നതിൽ ദേശീയബാംബൂ മിഷൻ പ്രവർത്തനം കാര്യക്ഷമമാക്കുന്നതിനും നിർമ്മാതാക്കൾക്ക് സാമ്പത്തിക ആനുകൂല്യം നൽകൽ, ഗവൺമെന്റ് പദ്ധതികൾ നിശ്ചിത ലക്ഷ്യത്തിലെത്തിച്ചേരൽ എന്നിവയ്ക്കും മന്ത്രാലയം നടത്തുന്ന ശ്രമങ്ങളെ അദ്ദേഹം എടുത്ത് പറഞ്ഞു.
ഉദ്ഘാടന സെഷനിൽ മ്യാൻമറിന്റെ അംബാസഡർ ശ്രീ. മോ ക്യാവ് ഓങ്, സെർബിയ അംബാസഡർ
സിനിസ പവിക് , നേപ്പാൾ സാമ്പത്തിക കാര്യാ മന്ത്രി നിത പൊഖ്രെൽ ആര്യൽ , കേന്ദ്ര കാർഷിക കർഷക ക്ഷേമവകുപ്പ്ഹോർട്ടികൾച്ചർ കമ്മീഷണർ ഡോ. പ്രഭാത് കുമാർ എന്നിവർ പങ്കെടുത്തു . ഉദ്ഘാടന സമ്മേളനത്തിൽ മുളയെ കുറിച്ചുള്ള സമഗ്ര വിവരങ്ങൾ അടങ്ങിയ വെബ്സൈറ്റ് https://www.bambooinfo.in/default.asp. കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ട് ദക്ഷിണ മേഖല ബാംബൂ ടെക്നിക്കൽ സപ്പോർട്ട് ഗ്രൂപ്പ്  പുറത്തിറക്കി .
മുള ഇനങ്ങൾ, കൃഷി, ബിടിഎസ്ആർഎഫ്-KFRI, എന്നിവയുടെ പ്രവർത്തനം , കരകൗശല തൊഴിലാളികൾ ,ഗവേഷകർ , കർഷകർ, തോട്ടങ്ങൾ, നഴ്സറികൾ , എന്നിവയുടെ ഡാറ്റ ബേസ് എന്നിവ അടങ്ങുന്ന ഒരു പ്രത്യേക വെബ്സൈറ്റാണിത് .
എംഎസ്എംഇ ക്ലസ്റ്ററുകളുടെ ഫൗണ്ടേഷൻ രചിച്ച 'വിവിധ പരിസ്ഥിതി സൗഹൃദ മുള ഉൽപ്പന്നങ്ങളും ബിസിനസ്സ് അവസരങ്ങളും ' എന്ന പുസ്തകം ചടങ്ങിൽ പ്രകാശനം ചെയ്തു .ഇന്ത്യൻ മുള മേഖലയുടെ വ്യാപ്തി പ്രദർശിപ്പിക്കുന്ന എൻബിഎമ്മിന്റെ ഒരു ഹ്രസ്വ ചിത്രവും പുറത്തിറക്കി .
സുസ്ഥിര, പരിസ്ഥിതി സൗഹൃദ ഉൽപ്പന്നങ്ങളുടെ ഉപയോഗത്തെക്കുറിച്ചുള്ള വർദ്ധിച്ചുവരുന്ന അവബോധം, അടിസ്ഥാന സൗകര്യ വികസനത്തിൽ നിക്ഷേപം , സുസ്ഥിര നിർമ്മാണ സാമഗ്രികളുടെ ഉപയോഗം എന്നിവ മുളയ്ക്കുള്ള പ്രധാന വളർച്ചാ ചാലക ശക്തിയാണെന്ന് ഹോർട്ടികൾച്ചർ കമ്മീഷണർ ഡോ. പ്രഭാത് കുമാർ പറഞ്ഞു . ചർച്ചയിൽ , 5 സാങ്കേതിക സെഷനുകളും നടന്നു . അതിൽ മുള വ്യവസായത്തിലെ വിദഗ്ധരുടെ അവതരണങ്ങളും പ്രതിനിധികളുടെ സംവേദനാത്മകമായ നിർദ്ദേശങ്ങളും ഉൾപ്പെടുന്നു.
SKY
(Visitor Counter : 57
രാജ്യരക്ഷാ മന്ത്രാലയം
നാഷണൽ ഡിഫൻസ് കോളേജ് വജ്രജൂബിലി ആഘോഷിക്കുന്നു
നാഷണൽ ഡിഫൻസ് കോളേജിന്റെ  വജ്രജൂബിലി ആഘോഷങ്ങളുടെ ഭാഗമായി ഈ മാസം 5-6 തിയ്യതികളിലായി ‘ഇന്ത്യയുടെ ദേശീയ സുരക്ഷ-വരും ദശകത്തിൽ’ എന്ന പ്രമേയം ആധാരമാക്കി രണ്ട് ദിവസത്തെ വെബിനാർ സംഘടിപ്പിക്കും. ബഹുമാനപ്പെട്ട രാജ്യരക്ഷാ മന്ത്രിയുടെ ശ്രീ രാജ്നാഥ് സിംഗിന്റെ മുഖ്യ പ്രഭാഷണത്തോടെ വെബിനാറിന് നാളെ തുടക്കമാകും. ഇന്ന് ന്യൂഡൽഹിയിൽ നടന്ന വാർത്താസമ്മേളനത്തിൽ പ്രതിരോധ സെക്രട്ടറി ഡോ. അജയ് കുമാറും എൻ.ഡി.സി. കമാൻഡന്റ് എയർ മാർഷൽ ഡി ചൗധരിയുമാണ് ഇക്കാര്യം അറിയിച്ചത്.
ഇന്ത്യയിലെയും വിദേശത്തെയും തിരഞ്ഞെടുക്കപ്പെട്ട മുതിർന്ന സൈനിക, സിവിൽ സർവീസസ് ഉദ്യോഗസ്ഥരുടെ ബൗദ്ധിക വികാസത്തിനും പരിശീലനത്തിനും വേണ്ടി സ്ഥാപിച്ചിട്ടുള്ള ലോകത്തെ തന്നെ പ്രമുഖ സ്ഥാപനങ്ങളിലൊന്നാണ് എൻ.ഡി.സി. 1960 ലെ ആദ്യ എൻ.ഡി.സി. കോഴ്സിൽ 21 പേരാണ് പങ്കെടുത്തത്. വജ്രജൂബിലി വർഷത്തിൽ നടക്കുന്ന കോഴ്സിൽ 100 പേരാണ് പങ്കെടുക്കുന്നത്. ഇന്ത്യയിൽ നിന്ന് 75 ഉം സൗഹൃദ രാജ്യങ്ങളിൽ നിന്ന് 25 ഉം.
പ്രധാനമന്ത്രിയുടെ ഓഫീസ്
മുൻ പ്രധാനമന്ത്രി മൊറാർജി ദേശായിക്ക് പ്രധാനമന്ത്രിയുടെ ശ്രദ്ധാഞ്ജലി
മുൻ പ്രധാനമന്ത്രി മൊറാർജിഭായ് ദേശായിക്ക് പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
''നമ്മുടെ മുൻ പ്രധാനമന്ത്രി ശ്രീ മൊറാർജിഭായ് ദേശായിക്ക് ഞാൻ ആദരാഞ്ജലികൾ അർപ്പിക്കുന്നു. രാഷ്ട്രനിർമ്മാണത്തിനുള്ള മഹത്തായ സംഭാവനകൾക്ക് അദ്ദേഹം പരക്കെ ആദരിക്കപ്പെടുന്നു. ഇന്ത്യയെ കൂടുതൽ അഭിവൃദ്ധിപ്പെടുത്താൻ അദ്ദേഹം വിപുലമായ ശ്രമങ്ങൾ നടത്തി. പൊതുജീവിതത്തിൽ അദ്ദേഹം എപ്പോഴും സത്യസന്ധതയ്ക്ക് ഊന്നൽ നൽകിയിരുന്നു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 188.89 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 2.86 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 18,684
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,688 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.66%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 188.89 കോടി  പിന്നിട്ടു. 2,32,98,421 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.78 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10405116
രണ്ടാം ഡോസ് 10016505
കരുതല് ഡോസ് 4794775
മുന്നണിപ്പോരാളികള്
ഒന്നാം ഡോസ് 18415710
രണ്ടാം ഡോസ് 17539302
കരുതല് ഡോസ് 7591757
12-14 പ്രായപരിധിയിലുള്ളവര്
ഒന്നാം ഡോസ് 28698710
രണ്ടാം ഡോസ് 6599218
15-18 പ്രായപരിധിയിലുള്ളവര്
ഒന്നാം ഡോസ് 58425991
രണ്ടാം ഡോസ് 42240428
18-44 പ്രായപരിധിയിലുള്ളവര്
ഒന്നാം ഡോസ് 555713572
രണ്ടാം ഡോസ് 478122094
കരുതല് ഡോസ് 148084
45-59 പ്രായപരിധിയിലുള്ളവര്
ഒന്നാം ഡോസ് 202918252
രണ്ടാം ഡോസ് 187948708
കരുതല് ഡോസ് 519876
60നുമേല് പ്രായമുള്ളവര്
ഒന്നാം ഡോസ് 126863987
രണ്ടാം ഡോസ് 117097204
കരുതല് ഡോസ് 14931646
കരുതല് ഡോസ് 27986138
ആകെ 1888990935
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 18,684 ; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 2,755 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,33,377 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 3,688 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 4,96,640 പരിശോധനകള് നടത്തി. ആകെ 83.74 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.66 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.74 ശതമാനമാണ്.
--ND--
(Visitor Counter : 87
പ്രത്യേക സേവനങ്ങളും ഫീച്ചറുകളും
ആർ.പി.ഒ പ്രത്യേക പോലീസ് ക്ലിയറൻസ് സർട്ടിഫിക്കറ്റ് മേള സംഘടിപ്പിക്കുന്നു
വിദേശകാര്യ മന്ത്രാലയത്തിന് കീഴിലുള്ള തിരുവനന്തപുരത്തെ റീജിയണൽ പാസ്പോർട്ട് ഓഫീസ് നവംബർ അഞ്ചിന് തിരുവനന്തപുരം വഴുതക്കാട്ടും കൊല്ലത്തും പ്രത്യേക പോലീസ് ക്ലിയറൻസ് സർട്ടിഫിക്കറ്റ്  മേള സംഘടിപ്പിക്കും.പിസിസി ആവശ്യമുള്ള എല്ലാ അപേക്ഷകർക്കും സാധാരണ അപ്പോയിന്റ്മെന്റ് ബുക്കിംഗ് നടപടിക്രമങ്ങൾ പാലിച്ച് മേളയിൽ പങ്കെടുക്കാം. ഇതിനകം അപ്പോയിന്റ്മെന്റ് എടുത്തിട്ടുള്ളവർക്ക് www.passportindia.gov.in എന്ന വെബ്സൈറ്റ് വഴി നവംബർ അഞ്ചിലേക്ക് പുനഃക്രമീകരിക്കാം. വിദ്യാഭ്യാസം, തൊഴിൽ, എമിഗ്രേഷൻ തുടങ്ങിയവയ്ക്ക് വിദേശത്ത് അവസരങ്ങൾ തേടാനായി പിസിസികൾക്കായുള്ള വലിയ ആവശ്യം നിറവേറ്റുകയാണ് പ്രത്യേക മേളയുടെ ലക്ഷ്യം. കൂടുതൽ വിവരങ്ങൾക്ക് 18002581800 അല്ലെങ്കിൽ 0471–2470225 എന്ന നമ്പറിൽ ബന്ധപ്പെടുക. ഇമെയിൽ: rpo.trivandrum@mea.gov.in.
--NS--
(Visitor Counter : 109
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 03 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 90.51 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 22,842 പുതിയ കേസുകൾ
ചികിത്സയിലുള്ളത് ആകെ രോഗബാധിതരുടെ 1% ത്തിലും താഴെ; നിലവിലെ നിരക്ക് 0.80%, 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 2,70,557 പേർ; 199 ദിവസത്തിൽ ഏറ്റവും കുറവ്
രോഗമുക്തി നിരക്ക് 97.87% ; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 25,930 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,30,94,529 ആയി
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 100 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 34 ദിവസമായി 3 ശതമാനത്തിൽ താഴെ
ആകെ നടത്തിയത് 57.32 കോടി പരിശോധനകൾ
SKY
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
ഇന്റർസോളാർ യൂറോപ്പ് 2022-ൽ പങ്കെടുക്കാൻ ശ്രീ ഭഗവന്ത് ഖുബ മ്യൂണിക്കിലെത്തി
ന്യൂ ഡൽഹി: മെയ് 12, 2022
ഇന്റർസോളാർ യൂറോപ്പ് 2022-ൽ പങ്കെടുക്കുന്നതിനായി കേന്ദ്ര പുതു, പുനരുപയോഗ ഊർജ സഹമന്ത്രി ശ്രീ ഭഗവന്ത് ഖുബ ഇന്ന് ജർമ്മനിയിലെ മ്യൂണിക്കിൽ എത്തി. "ഇന്ത്യയുടെ സൗരോർജ വിപണി" എന്ന നിക്ഷേപ പ്രോത്സാഹന പരിപാടിയിൽ മന്ത്രി ഇന്ന് മുഖ്യ പ്രഭാഷണം നടത്തും.
ഇൻഡോ ജർമ്മൻ എനർജി ഫോറം  ഡയറക്ടർ ടോബിയാസ് വിന്റർ, നാഷണൽ സോളാർ എനർജി ഫെഡറേഷൻ ഓഫ് ഇന്ത്യ  സിഇഒ സുബ്രഹ്മണ്യം പുളിപ്പാക എന്നിവർ മന്ത്രിയെ സ്വാഗതം ചെയ്തു. മ്യൂണിക്കിൽ ഇന്ത്യൻ പ്രവാസികളുമായി കൂടിക്കാഴ്ച നടത്തിയ അദ്ദേഹം ഒരു ഇലക്ട്രിക് വാഹനത്തിൽ യാത്ര ചെയ്യുകയും ചെയ്തു. ഇന്ത്യയിൽ നിക്ഷേപം നടത്താൻ ഇവി  നിർമ്മാതാക്കൾക്ക് മികച്ച അവസരമാണ് നൽകുന്നതെന്ന് അദ്ദേഹം പറഞ്ഞു. ലോകത്തിലെ മുൻനിര പുനരുപയോഗ ഊർജ വ്യവസായ കമ്പനിയുടെ ഒരു ഗ്രൂപ്പ് മേധാവിയുമായി ശ്രീ ഭഗവന്ത് ഖുബ ചർച്ച നടത്തി. ഇന്ത്യയിലെ നിക്ഷേപത്തെക്കുറിച്ചും RE നിർമ്മാതാക്കൾക്ക് ഇന്ത്യ നൽകുന്ന അവസരങ്ങളെക്കുറിച്ചും യോഗത്തിൽ ചർച്ച ചെയ്തു.
RRTN/SKY
(Visitor Counter : 163
ധനകാര്യ കമ്മീഷൻ
2021-22, 2025-26 കാലയളവിലേക്കുള്ള റിപ്പോർട്ട് പതിനഞ്ചാം ധനകാര്യ കമ്മീഷൻ സമർപ്പിച്ചു
2021-22, 2025-26 കാലയളവിലേക്കുള്ള റിപ്പോർട്ട് പതിനഞ്ചാം ധനകാര്യ കമ്മീഷൻ സമർപ്പിച്ചു. ശ്രീ എൻ കെ സിങ് അധ്യക്ഷനായ കമ്മീഷൻ, രാഷ്ട്രപതി ശ്രീ രാംനാഥ് കോവിന്ദിന് മുൻപാകെയാണ് റിപ്പോർട്ട് സമർപ്പിച്ചത്. കമ്മീഷൻ അംഗങ്ങളായ ശ്രീ അജയ് നാരായൺ ജാ, പ്രൊഫസർ അനൂപ് സിംഗ്, ഡോ. അശോകൻ ലാഹിരി, ഡോ. രമേശ് ചന്ദ്, കമ്മീഷൻ സെക്രട്ടറി, ശ്രീ അരവിന്ദ് മെഹ്ത എന്നിവരും കമ്മീഷൻ അധ്യക്ഷനെ അനുഗമിച്ചു.
നാല് വാല്യങ്ങൾ ആയാണ് റിപ്പോർട്ട് തയ്യാറാക്കിയിരിക്കുന്നത്. മുൻ വർഷങ്ങളിലേതുപോലെതന്നെ ഒന്ന് രണ്ട് വാല്യങ്ങൾ പ്രധാന റിപ്പോർട്ടും, അനുബന്ധ വിവരങ്ങളും ആണ്. വാല്യം 3 കേന്ദ്രസർക്കാരിനും വാല്യം 4 സംസ്ഥാന സർക്കാരിനും വേണ്ടി ഉള്ള വിവരങ്ങൾ ആണ്.
റിപ്പോർട്ടിലെ നിർദ്ദേശങ്ങൾക്ക് മേൽ കൈക്കൊണ്ട നടപടികൾ, വിശദ വിവരങ്ങൾ എന്നിവ സഹിതം, പാർലമെന്റ് മുൻപാകെ
കേന്ദ്രസർക്കാർ റിപ്പോർട്ട് സമർപ്പിക്കുന്ന മുറയ്ക്ക് പൊതുജനങ്ങൾക്ക് ഇത് ലഭ്യമാക്കുന്നതാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി ബി20 ഉച്ചകോടി ഇന്ത്യ 2023-നെ ആഗസ്റ്റ് 27-ന് അഭിസംബോധന ചെയ്യും
R.A.I.S.E-ഉത്തരവാദിത്തപരവും ത്വരിതപ്പെടുത്തിയതും നൂതനവും സുസ്ഥിരവും തുല്യവുമായ ബിസിനസുകൾ എന്നതാണ് ഉച്ചകോടിയുടെ പ്രമേയം
പ്രധാനമന്ത്രി ശ്രീ നരേന്ദ്ര മോദി 2023 ഓഗസ്റ്റ് 27 ന് ഉച്ചയ്ക്ക് 12 മണിക്ക് ന്യൂഡൽഹിയിൽ B20 ഉച്ചകോടി ഇന്ത്യ 2023 നെ അഭിസംബോധന ചെയ്യും.
R.A.I.S.E-ഉത്തരവാദിത്തപരവും ത്വരിതപ്പെടുത്തിയതും നൂതനവും സുസ്ഥിരവും തുല്യവുമായ ബിസിനസുകൾ എന്നതാണ് ഉച്ചകോടിയുടെ പ്രമേയം B20 ഇന്ത്യ കമ്മ്യൂണിക്കെ ചർച്ച ചെയ്യാനും ച ലോകമെമ്പാടുമുള്ള നയരൂപകർത്താക്കളെയും ബിസിനസ്സ് നേതാക്കളെയും വിദഗ്ധരെയും ബി20 ഉച്ചകോടി ഇന്ത്യ കൊണ്ടുവരുന്നു. B20 ഇന്ത്യ കമ്മ്യൂണിക്കിൽ G20-ന് സമർപ്പിക്കുന്നതിനുള്ള 54 ശുപാർശകളും 172 നയ നടപടികളും ഉൾപ്പെടുന്നു.
ഓഗസ്റ്റ് 25 മുതൽ 27 വരെയാണ് മൂന്ന് ദിവസത്തെ ഉച്ചകോടി നടക്കുന്നത്. അതിന്റെ പ്രമേയം R.A.I.S.E - ഉത്തരവാദിത്തമുള്ളതും ത്വരിതപ്പെടുത്തിയതും നൂതനവും സുസ്ഥിരവും തുല്യവുമായ ബിസിനസുകൾ എന്നതാണ്. 55 രാജ്യങ്ങളിൽ നിന്നായി 1500-ലധികം പ്രതിനിധികൾ പങ്കെടുക്കുന്നു.
--ND--
(
പ്രധാനമന്ത്രിയുടെ ഓഫീസ്
കിരീടധാരണ വേളയിൽ ചാൾസ് മൂന്നാമൻ രാജാവിനെയും കാമില രാജ്ഞിയെയും പ്രധാനമന്ത്രി അഭിനന്ദിച്ചു
ചാൾസ് മൂന്നാമൻ രാജാവിനെയും കാമില രാജ്ഞിയെയും കിരീടധാരണ വേളയിൽ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
“ചാൾസ് മൂന്നാമൻ രാജാവിനും കാമില രാജ്ഞിക്കും അവരുടെ കിരീടധാരണത്തിൽ ഊഷ്മളമായ അഭിനന്ദനങ്ങൾ. വരും വർഷങ്ങളിൽ ഇന്ത്യ-യുകെ ബന്ധം കൂടുതൽ ദൃഢമാകുമെന്ന് ഉറപ്പുണ്ട്. "
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(രാജ്യത്ത് കോവിഡ് 19 പ്രതിരോധിക്കുന്നതിനും രോഗ വ്യാപനം നിയന്ത്രിക്കുന്നതിനുമായി കേന്ദ്ര സര്ക്കാര്, സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേര്ന്ന് നിരവധി നടപടികള് കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
ബഹുമാനപ്പെട്ട പ്രധാനമന്ത്രി ശ്രീ. നരേന്ദ്ര മോദി രാജ്യത്തെ ഇന്ന് അഭിസംബോധന ചെയ്തപ്പോള് താഴെ പറയുന്ന ഏഴു കാര്യങ്ങളില് ജനങ്ങളുടെ പിന്തുണ അഭ്യര്ത്ഥിച്ചു:
1. വീടുകളിലെ വയോധികരെ, പ്രത്യേകിച്ച് വിട്ടുമാറാത്ത രോഗങ്ങള് ഉള്ളവരെ പ്രത്യേകം ശ്രദ്ധിക്കുക.
2. ലോക്ക് ഡൗണ് നിര്ദേശങ്ങളും സാമൂഹിക അകലവും കൃത്യമായി പാലിക്കുക. ഗൃഹ നിര്മിത മുഖാവരണങ്ങളുടെയും മാസ്കുകളുടെയും ഉപയോഗത്തില് വിട്ടുവീഴ്ച വരുത്താതിരിക്കുക.
3. പ്രതിരോധ ശേഷി വര്ദ്ധിപ്പിക്കുന്നതിന് ആയുഷ് മന്ത്രാലയം നല്കിയ നിര്ദ്ദേശങ്ങള് പാലിക്കുക.
4. കൊറോണ അണുബാധ പടരാതിരിക്കാന് സഹായിക്കുന്നതിന് ആരോഗ്യ സേതു മൊബൈല് ആപ്ലിക്കേഷന് ഡൗണ്ലോഡ് ചെയ്യുക.
5. ഭക്ഷണ ആവശ്യങ്ങള് നിറവേറ്റുന്നതിന് പാവപ്പെട്ട കുടുംബങ്ങളെ നിങ്ങള്ക്ക് കഴിയാവുന്ന രീതിയില് സഹായിക്കുക.
6. നിങ്ങളുടെ ബിസിനസ്സിലോ വ്യവസായത്തിലോ നിങ്ങളോടൊപ്പം പ്രവര്ത്തിക്കുന്ന ആളുകളോട് അനുകമ്പ കാണിക്കുക. അവരുടെ ഉപജീവനമാര്ഗം നഷ്ടപ്പെടുത്താതെ ഇരിക്കുക.
7. ഡോക്ടര്മാര്, നഴ്സുമാര്, ശുചീകരണ പ്രവര്ത്തകര്, പോലീസ് സേന തുടങ്ങിയ നമ്മുടെ രാജ്യത്തിന്റെ കൊറോണ പോരാളികളെ ബഹുമാനിക്കുക.
രാജ്യത്തെ ആരോഗ്യ രംഗത്തെ അടിസ്ഥാന സൗകര്യങ്ങള് മെച്ചപ്പെടുത്തുന്നതിന് കേന്ദ്ര ആരോഗ്യ കുടുംബ ക്ഷേമ മന്ത്രാലയം സംസ്ഥാനങ്ങളും കേന്ദ്ര ഭരണ പ്രദേശങ്ങളുമായി സഹകരിച്ച് നിരന്തരം കര്ശന നടപടികള് കൈക്കൊള്ളുന്നുണ്ട്. 1,06,719 ഐസൊലേഷന് കിടക്കകളും 12,024 ഐസിയു കിടക്കകളും ഉള്ള 602 പ്രത്യേക കോവിഡ് 19 ആശുപത്രികള് ഇതിനകം സജ്ജമാക്കിയിട്ടുണ്ട്.
ജനസാന്ദ്രത ഏറിയ പ്രദേശങ്ങളില് കോവിഡ് 19 ന്റെ വ്യാപനം നിയന്ത്രിക്കുന്നതിന് കേന്ദ്ര സര്ക്കാരിന്റെ മുഖ്യ ശാസ്ത്ര ഉപദേഷ്ടാവിന്റെ ഓഫീസില് നിന്ന് മാര്ഗ്ഗ നിര്ദ്ദേശങ്ങള് പുറപ്പെടുവിച്ചു. പൊതുവായി ഉപയോഗിക്കുന്ന ശുചിമുറികള്, കുളിക്കാനോ നനയ്ക്കാനോ ഉള്ള പൊതു സൗകര്യങ്ങള് എന്നിവയില് ശ്രദ്ധ കേന്ദ്രീകരിച്ച് ശുചിത്വ പരിപാലനത്തിനുള്ള പരിഹാരങ്ങളും നടപടികളും കൈക്കൊള്ളുക എന്നതിലാണ് ഈ നിര്ദേശങ്ങള് ഊന്നല് നല്കുന്നത്.
രാജ്യത്ത് ഇന്നലെ മുതല് 1211 പുതിയ കോവിഡ് 19 കേസുകള് സ്ഥിരീകരിച്ചു. 31 മരണങ്ങളും റിപ്പോര്ട്ട് ചെയ്തു. രോഗം ഭേദമായ 1036 പേര് ആശുപത്രി വിട്ടു.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ഗിരിവര്ഗ്ഗകാര്യ മന്ത്രാലയം
സ്വാതന്ത്ര്യ സമര സേനാനികളായ ഗോത്ര വർഗക്കാർക്കായുള്ള പ്രത്യേക മ്യൂസിയങ്ങൾക്ക് ഗോത്ര വർഗ്ഗ മന്ത്രാലയം തുടക്കമിടുന്നു
(രാജ്യത്തിന്റെ സ്വാതന്ത്ര്യസമരത്തിൽ ഗോത്രവർഗ വിഭാഗക്കാർ നൽകിയ സംഭാവനകൾ പരിഗണിച്ച് അവരുടെ സംഭാവനകൾ ഉൾപ്പെടുത്തിയുള്ള പ്രത്യേക മ്യൂസിയങ്ങൾ ഗോത്രവർഗ്ഗ മന്ത്രാലയം സ്ഥാപിക്കുന്നു. ഇത് സംബന്ധിച്ച പ്രഖ്യാപനം 2016ലെ സ്വാതന്ത്ര്യദിന സന്ദേശത്തിൽ പ്രധാനമന്ത്രി ശ്രീ നരേന്ദ്രമോദി നടത്തിയിരുന്നു. ബ്രിട്ടീഷുകാർക്ക് കീഴടങ്ങാതെ അവർക്കെതിരെ പോരാടിയ ധീരരായ ഗോത്ര വർഗ്ഗ വിഭാഗക്കാർ അധിവസിച്ചിരുന്ന സംസ്ഥാനങ്ങളിൽ അവർക്കായി പ്രത്യേക മ്യൂസിയങ്ങൾ സജ്ജമാക്കും എന്ന് ശ്രീ മോദി ഉറപ്പുനൽകിയിരുന്നു. ഇത്തരം മ്യൂസിയങ്ങൾ രാജ്യത്തിന്റെ വിവിധ സംസ്ഥാനങ്ങളിൽ സ്ഥാപിക്കുമെന്നും അതുവഴി ഗോത്ര വർഗ വിഭാഗക്കാർ നൽകിയ ധീരമായ ത്യാഗങ്ങളെ പറ്റി വരുംതലമുറയ്ക്ക് അറിവ് ലഭിക്കുമെന്നും അദ്ദേഹം പ്രതീക്ഷ പ്രകടിപ്പിച്ചിരുന്നു.
പ്രധാനമന്ത്രിയുടെ നിർദേശപ്രകാരം വർച്വൽ റിയാലിറ്റി, ഓഗ്മെന്റഡ് റിയാലിറ്റി, 3ഡി/7ഡി ഹോളോഗ്രാഫിക് പ്രൊജെക്ഷൻസ് തുടങ്ങിയ നൂതന സാങ്കേതിക വിദ്യകൾ മ്യൂസിയങ്ങളിൽ ലഭ്യമാക്കും.
ഇത് സംബന്ധിച്ച് സംസ്ഥാനങ്ങളുമായി ഗോത്ര വർഗ മന്ത്രാലയം നിരവധി ചർച്ചകളും നടത്തി കഴിഞ്ഞു. നിർദേശങ്ങളും, പുരോഗതിയും വിലയിരുത്താൻ മന്ത്രാലയ സെക്രട്ടറിയുടെ അധ്യക്ഷതയിൽ ഒരു ദേശീയ തല സമിതിക്കും  രൂപം നൽകിയിട്ടുണ്ട്. ഗോത്ര വർഗ്ഗ വിഭാഗത്തിലെ സ്വാതന്ത്ര്യസമരസേനാനികളുടെ ചരിത്രങ്ങൾ പേറുന്ന ദേശീയ പ്രാധാന്യമുള്ള അത്യാധുനിക മ്യൂസിയം ഗുജറാത്തിൽ സജ്ജമാക്കാനും തീരുമാനിച്ചിട്ടുണ്ട്. കോഴിക്കോട് ഉൾപ്പെടെ രാജ്യത്തെ എട്ട് സംസ്ഥാനങ്ങളിലെ വിവിധ സ്ഥലങ്ങളിലും മ്യൂസിയങ്ങൾ പ്രവർത്തനമാരംഭിക്കും.
അനുമതി ലഭിച്ച 9 ഗോത്ര വർഗ്ഗ സ്വാതന്ത്ര്യസമര സേനാനി മ്യൂസിയങ്ങളിൽ രണ്ടെണ്ണത്തിന്റെ നിർമ്മാണം ഭൂരിഭാഗവും പൂർത്തിയായി കഴിഞ്ഞു. ശേഷിക്കുന്ന 7 മ്യൂസിയങ്ങളുടെ നിർമ്മാണ പ്രവർത്തനങ്ങൾ പുരോഗമിക്കുകയാണ്. 2022 ഓടു കൂടി ഒൻപത് മ്യൂസിയങ്ങളുടെയും പ്രവർത്തനം ആരംഭിക്കാൻ കഴിയുമെന്നാണ് പ്രതീക്ഷിക്കുന്നത്. സംസ്ഥാനങ്ങളുമായുള്ള സഹകരണത്തിന്റെ അടിസ്ഥാനത്തിൽ ഭാവിയിൽ കൂടുതൽ മ്യൂസിയങ്ങൾക്ക് കൂടി അനുവാദം നൽകും.
കോമ്പറ്റീഷൻ കമ്മീഷൻ ഓഫ് ഇന്ത്യ
കൃഷ്ണപട്ടണം തുറമുഖ കമ്പനിയെ അദാനി പോർട്സ് ഏറ്റെടുക്കുന്നതിന് കോമ്പറ്റീഷൻ കമ്മീഷൻ ഓഫ് ഇന്ത്യ അംഗീകാരം നൽകി
ന്യൂഡൽഹി, ജൂലൈ 23, 2020
കൃഷ്ണപട്ടണം പോർട്ട് കമ്പനി ലിമിറ്റഡിനെ അദാനി പോർട്സ് & സ്പെഷ്യൽ എക്കണോമിക് സോൺ ലിമിറ്റഡ് ഏറ്റെടുക്കുന്നതിന് കോമ്പറ്റീഷൻ കമ്മീഷൻ ഓഫ് ഇന്ത്യ അംഗീകാരം നൽകി. കൃഷ്ണപട്ടണം തുറമുഖ കമ്പനിയുടെ ഓഹരികളും നടത്തിപ്പിന്റെ നിയന്ത്രണവും ഇനി അദാനി പോർട്സിനായിരിക്കും.
തുറമുഖങ്ങളുടെ അടിസ്ഥാനസൗകര്യ വികസന മേഖലയിലെ സേവനദാതാക്കളായ അദാനി പോർട്സ് ഗുജറാത്ത്, ഗോവ, കേരളം, ആന്ധ്രപ്രദേശ്, തമിഴ്നാട്, ഒഡീഷ എന്നീ ആറ് തീരദേശ സംസ്ഥാനങ്ങളിൽ 10 ആഭ്യന്തര തുറമുഖങ്ങളുമായി ബന്ധപ്പെട്ട് പ്രവർത്തിക്കുന്നുണ്ട്. ഏറ്റെടുക്കുന്നവർ തന്നെയാണ് ലോജിസ്റ്റിക് ശൃംഖലയും കൈകാര്യം ചെയ്യുന്നത്.
ആന്ധ്രാപ്രദേശിലെ കൃഷ്ണപട്ടണത്തിലുള്ള തുറമുഖം വാണിജ്യ പ്രവർത്തനം ആരംഭിച്ച നാൾ മുതൽ കൃഷ്ണപട്ടണം പോർട്ട് കമ്പനി ലിമിറ്റഡ്, ആന്ധ്രപ്രദേശ് ഗവൺമെന്റുമായി ബിൽഡ്-
ഓപ്പറേറ്റ്-ഷെയർ-ട്രാൻസ്ഫർ വ്യവസ്ഥയിൽ 30 വർഷത്തേക്ക് കരാറിൽ ഏർപ്പെട്ടിട്ടുണ്ട്. ഇതുകൂടാതെ 10 വർഷം വീതമുള്ള രണ്ട് ഘട്ടങ്ങളിലുള്ള തുടർപ്രവർത്തനങ്ങൾക്കും കമ്പനിക്ക് അർഹതയുണ്ട്.
(Visitor Counter : 164
പ്രധാനമന്ത്രിയുടെ ഓഫീസ്
യു.കെ. വിദേശകാര്യ, കോമണ്വെല്ത്ത് ആന്റ് ഡെവലപ്പ്മെന്റ് അഫയേഴ്സ് സെക്രട്ടറി ആദരണീയനായ ഡൊമനിക് റാബ് എം.പി. പ്രധാനമന്ത്രിയെ സന്ദർശിച്ചു
യു.കെ. വിദേശകാര്യ, കോമണ്വെല്ത്ത് ആന്റ് ഡെവലപ്പ്മെന്റ് അഫയേഴ്സ് സെക്രട്ടറി ആര്ടി ആദരണീയനായ ഡൊമനിക് റാബ് എം.പി. പ്രധാനമന്ത്രി ശ്രീ നരേന്ദ്രമോദിയെ സന്ദർശിച്ചു.
പ്രധാനമന്ത്രി ബോറിസ് ജോണ്സണുമായി അടുത്തിടെ നടന്ന ഫോണ് സംഭാഷണത്തെ ഓര്മ്മിപ്പിച്ചുകൊണ്ട്, കോവിഡാനന്തരലോകത്തില് ഇന്ത്യ-യുകെ. പങ്കാളിത്തത്തിന്റെ പ്രാധാന്യത്തില് പ്രധാനമന്ത്രി ഊന്നല് നല്കി. ഉഭയകക്ഷി ബന്ധത്തിന്റെ സമ്പൂര്ണ്ണശേഷിയും സത്തയും എടുക്കുന്നതിനായി വ്യാപാരവും നിക്ഷേപവും, പ്രതിരോധവും സുരക്ഷയും, കുടിയേറ്റവും ചലനാത്മകതയും വിദ്യാഭ്യാസം, ഊര്ജ്ജം, കാലാവസ്ഥവ്യതിയാനം, ആരോഗ്യം എന്നിവ ഉള്ക്കൊണ്ടുകൊണ്ട് ഉല്കര്ഷേച്ഛയും ഫലവത്തായതും നവീകരിക്കപ്പെട്ടതുമായ 360 ഡിഗ്രിയുടെ ഒരു രൂപരേഖയ്ക്ക് അദ്ദേഹം ആഹ്വാനം ചെയ്തു.
പ്രധാനമന്ത്രി ബോറിസ് ജോണ്സന്റെ ആശംസകള് അറിയിച്ച വിദേശകാര്യ സെക്രട്ടറി റാബ് യു.കെ. സഹ ആതിഥയം വഹിച്ച അടുത്തിടെ നടന്ന കാലാവസ്ഥ ഉല്കഷേച്ഛ ഉച്ചകോടിയില് പങ്കെടുത്തതിന് പ്രധാനമന്ത്രിക്ക് നന്ദിരേഖപ്പെടുത്തുകയും ചെയ്തു. പങ്കാളിത്ത മുല്യത്തിലും താല്പ്പര്യങ്ങളിലും പൊതുവായ ആഗോള വെല്ലുവിളികളെ ഒന്നിച്ച് അഭിസംബോധന ചെയ്യുന്നതിനുള്ള ശേഷിയുടെയും അടിസ്ഥാനത്തില് ഇന്ത്യയോടുള്ള ബന്ധം കുടുതല് മെച്ചപ്പെടുത്തുന്നതിനുള്ള യു.കെ. ഗവണ്മെന്റിന്റെ മുന്ഗണയ്ക്കും അദ്ദേഹം ഊന്നല് നല്കി.
2021ല് യു.കെ ആദ്ധ്യക്ഷം വഹിക്കുന്ന ജി7 യോഗത്തിലേക്ക് പ്രധാനമന്ത്രിയെ ക്ഷണിച്ചുകൊണ്ടുള്ള പ്രധാനമന്ത്രി ബോറിസ് ജോണ്സന്റെ കത്ത് കൈമാറുന്നതിനും വിദേശകാര്യ സെക്രട്ടറി റാബ് ഈ അവസരം വിനിയോഗിച്ചു. പ്രധാനമന്ത്രി അദ്ദേഹത്തിന് നന്ദിരേഖപ്പെടുത്തുകയും ക്ഷണം സ്വീകരിക്കുകയും ചെയ്തു.
ഇന്ത്യയുടെ 72-ാമത് റിപ്പബ്ലിക്ക് ദിനാ ആഘോഷത്തിന്റെ അവസരത്തില് അടുത്തമാസം പ്രധാനമന്ത്രി ബോറിസ് ജോണ്സണെ ന്യൂഡല്ഹിയില് സ്വീകരിക്കുന്നതിനുള്ള താല്പര്യം പ്രധാനമന്ത്രി അറിയിക്കുകയും ചെയ്തു.
വാണിജ്യ വ്യവസായ മന്ത്രാലയം
സോഫ്റ്റ്വെയര്, ഇലക്ട്രോണിക്സ് കയറ്റുമതി വര്ദ്ധിപ്പിക്കാന് ഗവണ്മെന്റ് ഊന്നല് നല്കും: കേന്ദ്രമന്ത്രി സുരേഷ് പ്രഭു
പരമ്പരാഗത വിപണികള്ക്കു പുറമേ, ആഫ്രിക്ക, ലാറ്റിന് അമേരിക്ക, കോമണ്വെല്ത്ത് രാജ്യങ്ങള് എന്നിവിടങ്ങളിലേക്ക് വാര്ത്താവിതരണ, ആശയവിനിമയ സാങ്കേതികവിദ്യകളുടെ  കയറ്റുമതി വര്ദ്ധിപ്പിക്കുന്നതിന് കേന്ദ്ര ഗവണ്മെന്റ് സാധ്യമായ എല്ലാ സഹായവും നല്കുമെന്ന് കേന്ദ്ര വാണിജ്യ, വ്യവസായ മന്ത്രി ശ്രീ.സുരേഷ് പ്രഭു പറഞ്ഞു. 2022 ഓടെ സോഫ്റ്റ്വെയര് കയറ്റുമതി 178 ശതകോടി ഡോളറാക്കുന്നത് ലക്ഷ്യമിട്ട് ഇലക്ട്രോണിക്സ് ആന്റ് കമ്പ്യൂട്ടര് സോഫ്റ്റ്വെയര് പ്രമോഷന് കൗണ്സില് തയാറാക്കിയ സ്ട്രാറ്റജി പേപ്പര് പ്രകാശനം ചെയ്യുകയായിരുന്നു അദ്ദേഹം. ഐ.സി.ടി കയറ്റുമതി കൂടുതല് ക്രിയാത്മകമാക്കാനും കൂടുതല് യൂണിറ്റുകളെ കയറ്റുമതിക്ക് പ്രോത്സാഹിപ്പിക്കാനും ഗവണ്മെന്റ് നിരവധി നടപടികള് സ്വീകരിച്ചുവരികയാണെന്ന് ശ്രീ. സുരേഷ് പ്രഭു അറിയിച്ചു.
അമേരിക്കയുമായുള്ള വിസാ പ്രശ്നങ്ങള് പരിഹരിക്കല്, യൂറോപ്യന് രാജ്യങ്ങളിലേക്ക് പ്രഫഷനലുകള്ക്ക് എളുപ്പത്തില് എത്തിച്ചേരാനാവല്, പ്രധാന ഐ.ടി ഹബ്ബുകളില് ഇന്ക്യുബേഷന് സെന്ററുകളും ഭാഷാ നൈപുണ്യ സൗകര്യങ്ങളും സ്ഥാപിക്കല് തുടങ്ങി നയങ്ങളിലാവശ്യമായ മാറ്റങ്ങള് ഈ സ്ട്രാറ്റജിക് പേപ്പര് മുന്നോട്ടുവെക്കുന്നു.
(AM/MRD
കൃഷി മന്ത്രാലയം
കോവിഡ് 19: വിള വായ്പാ തിരിച്ചടവില് കര്ഷകര്ക്ക് ആനുകൂല്യങ്ങളുമായി കേന്ദ്രസര്ക്കാര്
കോവിഡ് 19 മഹാമാരിയുടെ പശ്ചാത്തലത്തില് വിളവായ്പാ തിരിച്ചടവില് ആനുകൂല്യങ്ങള് പ്രഖ്യാപിച്ച് കേന്ദ്രസര്ക്കാര്. കര്ഷകര്ക്ക് വായ്പ തിരിച്ചടവില് മൂന്നു ശതമാനം വരെ ഇളവു നല്കും. ബാങ്കുകള്ക്ക് പലിശയിനത്തില് ലഭിക്കേണ്ട തുകയില് രണ്ടു ശതമാനമാണ് സര്ക്കാര് ഇളവുനല്കുക. മൂന്നുലക്ഷം വരെയുള്ള വായ്പകള്ക്ക് മെയ് 31 വരെയാണ് ഈ ആനുകൂല്യങ്ങള്. മാര്ച്ച് 1 മുതല് മെയ് 31 വരെ തവണ അടയ്ക്കേണ്ടവര്ക്കാണ് ഇതിന്റെ പ്രയോജനം ലഭിക്കുക. പിഴത്തുക ഈടാക്കാതെയാണ് കാലാവധി നീട്ടി നല്കുന്നത്.
ധനകാര്യ മന്ത്രാലയം
ലോക്ഡൗണിനെ തുടർന്നുണ്ടായ ഇടിവിൽ നിന്നും ഇന്ത്യ 'വി' രൂപത്തിലുള്ള തിരിച്ചുവരവിന്റെ പാതയിലെന്ന് പ്രധാന സേവന സൂചികകൾ
(ന്യൂഡൽഹി, ജനുവരി 29, 2021
സാമ്പത്തിക വളർച്ച സൂചികകൾ ആയ വിമാന യാത്രക്കാരുടെ എണ്ണം, തീവണ്ടി വഴിയുള്ള ചരക്കുനീക്കം, തുറമുഖങ്ങളിലെ തിരക്ക്, വിദേശ വിനോദ സഞ്ചാരികളുടെ എണ്ണം, വിദേശ നാണ്യ വിനിമയം എന്നിവയെല്ലാം 'വി' രൂപത്തിലുള്ള തിരിച്ചുവരവാണ് രാജ്യത്ത് രേഖപ്പെടുത്തുന്നത്. ധന-കോർപ്പറേറ്റ് കാര്യ മന്ത്രി ശ്രീമതി നിർമല സീതാരാമൻ ഇന്ന് പാർലമെന്റിൽ സമർപ്പിച്ച 2020-21 സാമ്പത്തിക സർവേയുടേതാണ് ഈ കണ്ടെത്തൽ.
2020-21 സാമ്പത്തിക വർഷത്തിന്റെ ആദ്യ പകുതിയിൽ രാജ്യത്തെ സേവനമേഖല 16%ഓളം ചുരുങ്ങിയതായും സർവ്വേ പറയുന്നു.
മുൻ വർഷത്തെ അപേക്ഷിച്ച് ഏപ്രിൽ മുതൽ സെപ്റ്റംബർ വരെയുള്ള കാലയളവിൽ രാജ്യത്തെ സേവന മേഖലയിലേക്കുള്ള നേരിട്ടുള്ള വിദേശ നിക്ഷേപം 34 ശതമാനം വർധിച്ച് 23.6 ബില്യൺ അമേരിക്കൻ ഡോളറിൽ എത്തി. കമ്പ്യൂട്ടർ സോഫ്റ്റ്വെയർ-ഹാർഡ്വെയർ ഉപ മേഖല, റീട്ടെയിൽ വ്യാപാര രംഗം, കാർഷിക സേവനങ്ങൾ, വിദ്യാഭ്യാസം എന്നിവയിലേക്കുള്ള ഉയർന്ന വിദേശ നിക്ഷേപമാണ് ഈ വളർച്ചയ്ക്ക് പിന്നിൽ.
2020-ലെ ആഗോള നിക്ഷേപക റിപ്പോർട്ട് പ്രകാരം ലോകത്തെ ഏറ്റവും വലിയ നേരിട്ടുള്ള വിദേശ നിക്ഷേപ സ്വീകർത്താക്കളുടെ പട്ടികയിൽ ഇന്ത്യ പുരോഗതി സ്വന്തമാക്കിയിട്ടുണ്ട്. 2018 ൽ പന്ത്രണ്ടാം സ്ഥാനത്തായിരുന്ന രാജ്യം 2019 ൽ ഒമ്പതായി നില മെച്ചപ്പെടുത്തി.
ഇ-ടൂറിസ്റ്റ് വിസ സൗകര്യങ്ങൾ ലഭ്യമാക്കിയിട്ടുള്ള രാജ്യങ്ങളുടെ എണ്ണം 2014 ൽ 46 ആയിരുന്നത് നിലവിൽ 169 ആയി വർദ്ധിപ്പിച്ചിട്ടുണ്ട്. 2015 ൽ 4.45 ലക്ഷം വിദേശ വിനോദസഞ്ചാരികളാണ് ഇ-വിസ സൗകര്യം പ്രയോജനപ്പെടുത്തി രാജ്യം സന്ദർശിച്ചത് എങ്കിൽ, 2019 ൽ അത് 29.28 ലക്ഷമായി ഉയർന്നു.
തുറമുഖങ്ങളിലെ ചരക്ക് നീക്കത്തിന് ആവശ്യമായ ശരാശരി സമയത്തിൽ വലിയതോതിലുള്ള കുറവ് ഉണ്ടായിട്ടുള്ളതായി സർവ്വേ ചൂണ്ടിക്കാട്ടുന്നു. 2010-11 കാലയളവിൽ 4.67 ദിവസമായിരുന്ന ഇത് 2019-20 ൽ 2.62 ആയി കുറഞ്ഞിട്ടുണ്ട്. എന്നാൽ ആഗോള തലത്തിൽ ഇത് 0.97 ദിവസമാണെന്ന് UNCTAD ഡാറ്റ വ്യക്തമാക്കുന്നു. ഈ മേഖലയിൽ ഇനിയും മുന്നേറാൻ ഉണ്ട്.
2019- 20 കാലയളവിൽ 1.8 ബില്യൺ അമേരിക്കൻ ഡോളർ ആണ് ബഹിരാകാശ സംബന്ധിയായ പദ്ധതികൾക്കായി ഇന്ത്യ ചിലവഴിച്ചത്. ഈ മേഖലയിൽ യുഎസ്, ചൈന, റഷ്യ പോലെയുള്ള രാഷ്ട്രങ്ങൾ ഇതിന്റെ 6 ഇരട്ടിയോളം ആണ് ചിലവിടുന്നത്.
യു.പി.എസ്.സി
2022 ജനുവരിയിൽ യുപിഎസ്സി അന്തിമമാക്കിയ റിക്രൂട്ട്മെന്റ് ഫലങ്ങൾ
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2022 ജനുവരി മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്. മുഴുവൻ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക:
(Visitor Counter : 73